2002/418/EY: Komission päätös, tehty 19 päivänä kesäkuuta 2000, tavoitteen 1 kohdealueisiin kuuluvilla ja tavoitteen 1 mukaisesti siirtymäkauden tukea saavilla Saksan alueilla toteutettavia yhteisön rakenteellisia tukitoimia koskevan yhteisön tukikehyksen hyväksymisestä (tiedoksiannettu numerolla K(2000) 1475)



Virallinen lehti nro L 156 , 14/06/2002 s. 0001 - 0003



Komission päätös, tehty 19 päivänä kesäkuuta 2000, tavoitteen 1 kohdealueisiin kuuluvilla ja tavoitteen 1 mukaisesti siirtymäkauden tukea saavilla Saksan alueilla toteutettavia yhteisön rakenteellisia tukitoimia koskevan yhteisön tukikehyksen hyväksymisestä (tiedoksiannettu numerolla K(2000) 1475) (Ainoastaan saksankielinen teksti on todistusvoimainen) (2002/418/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 15 artiklan 4 kohdan, on kuullut aluekehityksen ja alueellisen uudelleenjärjestelyn komiteaa, perustamissopimuksen 147 artiklassa tarkoitettua komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Asetuksen (EY) N:o 1260/1999 II osaston 13 artiklassa ja sitä seuraavissa artikloissa säädetään yhteisön tukikehysten laatimista ja täytäntöönpanoa koskevista edellytyksistä. (2) Asetuksen (EY) N:o 1260/1999 15 artiklan 1 ja 2 kohdassa säädetään, että jäsenvaltio voi toimittaa komissiolle mainitun asetuksen 8 artiklassa tarkoitettuja kumppaneita kuultuaan kehittämissuunnitelman, jonka sisällöstä säädetään mainitun asetuksen 16 artiklassa. (3) Asetuksen (EY) N:o 1260/1999 15 artiklan 4 kohdan nojalla komissio laatii jäsenvaltion esittämän aluekehityssuunnitelman perusteella, mainitun asetuksen 8 artiklassa määriteltyä kumppanuusperiaatetta noudattaen ja yhteisymmärryksessä asianomaisen jäsenvaltion kanssa yhteisön rakenteellisia tukitoimia koskevan yhteisön tukikehyksen. (4) Saksan hallitus esitti komissiolle 5 päivänä marraskuuta 1999 aluekehityssuunnitelman, joka koskee asetuksen (EY) N:o 1260/1999 3 artiklan 1 kohdan mukaisesti tavoitteen 1 kohdealueisiin kuuluvia ja 6 artiklan 1 kohdan ensimmäisen ja toisen alakohdan mukaisesti tavoitteen 1 mukaista siirtymäkauden tukea saavia alueita. Tämä suunnitelma sisältää mainitun asetuksen 16 artiklassa tarkoitetut tiedot ja erityisesti valittujen toimintalinjojen kuvauksen sekä selvityksen Euroopan aluekehitysrahaston (EAKR), Euroopan sosiaalirahaston (ESR), Euroopan maatalouden ohjaus- ja tukirahaston (EMOTR) ohjausosaston, kalatalouden ohjauksen rahoitusvälineen (KOR) ja muiden rahoitusvälineiden tuesta suunnitelman toteuttamiseksi. (5) Yhteisön tukikehys on laadittu yhteisymmärryksessä asianomaisen jäsenvaltion kanssa kumppanuusperiaatetta noudattaen. (6) Komissio on vakuuttunut, että yhteisön tukikehys on laadittu täydentävyysperiaatetta noudattaen. (7) Asetuksen (EY) N:o 1260/1999 10 artiklan mukaisesti komissio ja jäsenvaltio varmistavat kumppanuusperiaatetta noudattaen eri rahastojen tukitoimien yhteensovittamisen toisaalta keskenään ja toisaalta Euroopan investointipankin ja muiden olemassa olevien rahoitusvälineiden tukitoimien kanssa. (8) Euroopan investointipankki on osallistunut yhteisön tukikehyksen laatimiseen asetuksen (EY) N:o 1260/1999 15 artiklan 4 kohdan säännösten mukaisesti. Se on ilmoittanut osallistuvansa kyseisen tukikehyksen toteuttamiseen sisäisten sääntöjensä mukaisesti. (9) Koko ohjelmakaudella käytössä oleva yhteisön tuki ja sen vuotuinen jakautuminen ilmoitetaan euroina. Vuotuisen jaon on noudatettava sovellettavia rahoitusnäkymiä. Asetuksen (EY) N:o 1260/1999 7 artiklan 7 kohdan mukaisesti yhteisön tukeen on jo tehty kahden prosentin vuotuinen indeksikorjaus. Tukea voidaan tarkistaa ohjelmakauden puolivälissä ja viimeistään 31 päivänä maaliskuuta 2004 tosiasiallisen hintakehityksen ja suoritusvarauksen jakamisen huomioon ottamiseksi asetuksen (EY) N:o 1260/1999 7 artiklan 7 kohdan ja 44 artiklan 2 kohdan mukaisesti. (10) Tämän yhteisön tukikehyksen toimintalinjojen ja tukitoimien käytännön toteuttamistahdin huomioon ottamiseksi varojen jakoa toimintalinjoittain tai tukitoimittain on voitava mukauttaa tarpeiden mukaan ennalta sovituissa rajoissa ja yhteisymmärryksessä asianomaisen jäsenvaltion kanssa, ON TEHNYT TÄMÄN PÄÄTÖKSEN: 1 artikla Hyväksytään yhteisön tukikehys, joka koskee tavoitteen 1 kohdealueisiin kuuluvilla ja tavoitteen 1 mukaisesti siirtymäkauden tukea saavilla Saksan alueilla 1 päivän tammikuuta 2000 ja 31 päivän joulukuuta 2006 välisenä aikana toteutettavia yhteisön rakenteellisia tukitoimia. 2 artikla 1. Asetuksen (EY) N:o 1260/1999 17 artiklan mukaisesti yhteisön tukikehykseen sisältyy: a) selonteko rakennerahastojen ja jäsenvaltion yhteistä toimintaa varten valituista toimintalinjoista, niiden erityistavoitteet määrällisesti ilmaistuina, ennakkoarvio odotetusta vaikutuksesta ja toimintalinjojen johdonmukaisuus talous-, sosiaali- ja aluepolitiikkaan sekä Saksan työllisyyden kehittämisstrategiaan nähden; Toimintalinjat ovat seuraavat: 1. Kaupan ja teollisuuden kilpailukyvyn parantaminen erityisesti pienten ja keskisuurten yritysten keskuudessa 2. Infrastruktuureja koskevat toimenpiteet 3. Ympäristön suojelu ja parantaminen 4. Henkilöresurssien ja tasa-arvon edistäminen 5. Maaseudun kehittämisen ja kalatalouden edistäminen 6. Tekninen apu; b) selvitys toteutettavista toimenpideohjelmista mukaan lukien erityisesti niiden erityistavoitteet ja valitut toimintalinjat; c) ohjeellinen rahoitussuunnitelma, jossa täsmennetään jokaisen toimintalinjan osalta kullekin vuodelle kustakin rahastosta kohdennettavan rahoitustuen määrä ja erittely tavoitteen 1 mukaista siirtymäkauden tukea saaville alueille tarkoitetuista määrärahoista sekä kansallisen tason tukikelpoiset julkiset tai niihin rinnastettavat ja arvioidut yksityiset kokonaismäärärahat. Yhteisön tukikehykselle rahastoista vuosittain varatun kokonaisrahoitusosuuden on noudatettava sovellettavia rahoitusnäkymiä; d) yhteisön tukikehyksen täytäntöönpanosäännökset, mukaan lukien nimetty hallintoviranomainen ja järjestelyt kumppanien ottamiseksi mukaan seurantakomiteoihin; e) täydentävyyden ennakkotarkastus ja tiedot rahoitusvirtojen avoimuudesta; f) tiedot yhteisön tukikehyksen ja toimenpideohjelmien valmisteluun, seurantaan ja arviointiin tarvittavista määrärahoista. 2. Ohjeellisessa rahoitussuunnitelmassa täsmennetään yhteisön ja asianomaisen jäsenvaltion yhteistä toimintaa varten valituista toimintalinjoista aiheutuvat kokonaiskustannukset, jotka ovat 51515218947 euroa koko ohjelmakaudella, samoin kuin rakennerahastojen tukeen varatut kokonaismäärärahat, jotka ovat 20707000000 euroa. Tästä johtuva kansallinen rahoitustarve, joka on julkisen sektorin osalta 13080780637 euroa ja yksityisen sektorin osalta 17727438310 euroa, voidaan kattaa osittain Euroopan investointipankin tai muiden rahoitusvälineiden lainoilla. >TAULUKON PAIKKA> 3. Rahoitussuunnitelmaa toteutettaessa tiettyyn toimintalinjaan tai toimeen liittyvää kokonaiskustannusten tai rahastojen osuuden määrää koko ohjelmakauden ajalta voidaan mukauttaa yhteisymmärryksessä jäsenvaltion kanssa enintään 25 prosenttia yhtenäistä ohjelma-asiakirjaa varten rahastoista varatusta kokonaisrahoitusosuudesta tai suuremmasta prosenttiosuudesta edellyttäen, että summa ei ylitä 60:tä miljoonaa euroa, ja noudattaen 1 kohdassa tarkoitettua rahastojen kokonaisrahoitusosuutta. 3 artikla Tämä päätös on osoitettu Saksan liittotasavallalle. Tehty Brysselissä 19 päivänä kesäkuuta 2000. Komission puolesta Michel Barnier Komission jäsen (1) EYVL L 161, 26.6.1999, s. 1.